b'\n_START_ARTICLE_\nJohn Taylor (muusikko)\n_START_PARAGRAPH_\nJohn Taylor (s. Nigel John Taylor 20. kes\xc3\xa4kuuta 1960 Birmingham, Iso-Britannia) on brittil\xc3\xa4inen muusikko, joka tunnetaan parhaiten Duran Duran -yhtyeen basistina ja perustajaj\xc3\xa4senen\xc3\xa4._NEWLINE_Taylor on soittanut Duran Duranissa vuosina 1978-1997 ja j\xc3\xa4lleen vuodesta 2001 alkaen. H\xc3\xa4nen muita yhtyeit\xc3\xa4\xc3\xa4n ovat olleet Power Station ja Neurotic Outsiders. Musiikillisiksi esikuvikseen h\xc3\xa4n on maininnut Chic-yhtyeen Bernard Edwardsin ja The Clashin Paul Simononin._NEWLINE_John Taylor avioitui 1991 Amanda De Cadenetin kanssa. Heill\xc3\xa4 on tyt\xc3\xa4r Atlanta Noo De Cadenet Taylor (s. 31. maaliskuuta 1992). Pari erosi vuonna 1995. Taylorin nykyinen vaimo on Gela Nash, joka on toinen Juicy Couture -vaatemerkin perustajista.'